Gedagte vir die dag: Die stres van besig-weesFoto: pixabay.com Vra na die wil van God in alles wat jy doen. Hy sal die regte pad vir jou wys. (Spreuke 3:6) Maak die koningsheerskappy van God en dit wat voor Hom reg is, julle prioriteit; dan sal God vir julle al hierdie ander dinge byvoeg. (Matteus 6:33) Wat kan jy doen om die stres te hanteer van ’n samelewing wat besig-wees sien as iets wat bewonder moet word? Die sleutel is om jou prioriteite vroeg reeds vas te stel. As jy tyd saam met God en sy Woord jou eerste prioriteit maak, het jy ’n Goddelike perspektief op jou aktiwiteite vir die res van die dag. Is God jou eerste prioriteit elke dag?